Imtella' Diċembru 13, 2020 It-taħditiet wara Brexit daħlu fl-aħħar jum tagħhom bin-negozjati komplew matul il-lejl li għadda fi sforz li jintlaħaq ftehim. Kemm ir-Renju Unit u wkoll l-Unjoni Ewropea wissew li ma jidhirx li se jintlaħaq ftehim. Uffiċjal tal-Gvern Ingliż qal li t-termini offruti mill-Unjoni Ewropea mhumiex aċċettabbli għar-Renju Unit. Il-Prim Ministru Boris Johnson mistenni jkompli jiltaqa' mal-President tal-Kummissjoni Ewropea Ursula von der Leyen iktar tard. Iktar kmieni din il-ġimgħa kienu ftehmu li llum tkun l-aħħar ġurnata għal-laqgħat.